sagorsarker/bangla-wikipedia huggingface dataset:
জাতিরাষ্ট্র

জাতিরাষ্ট্র বলতে মূলত একক জাতিগত পরিচয় বা জাতীয় আদর্শকে ভিত্তি করে গঠিত রাষ্ট্রকে বোঝায়। সাধারণত জাতিরাষ্ট্রসমূহে জাতির ইতিহাস, সংস্কৃতি ও মননশীলতার প্রতি সর্বাধিক গুরুত্ব আরোপ করা হয়। নিজস্ব জাতিগত তত্ত্ব ও মূল্যবোধকে এগিয়ে নিয়ে জাতিরাষ্ট্র গুলো বিশ্ব ঐতিহ্যের সাথে সম্পর্ক স্থাপন করে। জাতিরাষ্ট্র বৃহত্তর জাতীয় পরিচয়ে গোষ্ঠীসমাজকে ঐক্যের মাঝে রাখতে তৎপর। পাশাপাশি অপর গোষ্ঠীদের প্রতি সদয় আর শ্রদ্ধাশীল।
অতীত প্রাচীন গ্ৰিসে যে রাষ্ট্রের উদ্ভব ঘটেছিল তা ছিল নগর রাষ্ট্র। কিন্তু বর্তমান রাষ্ট্রগুলো আর নগর রাষ্ট্র নেই।বর্তমান রাষ্ট্র হল জাতি রাষ্ট্র। বর্তমানে অসংখ্য জনপদ সহ নগর এবং একাধিক জাতিসত্তা নিয়ে রাষ্ট্র গঠিত হয় । এসব জাতি রাষ্ট্র বহু ধর্মের বহুবনের বহু ভাষাভাষীর মানুষ বসবাস করে তবে তাদের জাতির পরিচয় থাকে একটি । অভিন্ন জাতীয়তাবাদ দ্বারা উদ্ভূত হয় । নৃতাত্ত্বিক জাতীয়তা অপেক্ষার রাজনৈতিক রাষ্ট্রের ভৌগোলিক জাতীয়তায় জাতির রাষ্ট্রের প্রাধান্য পায়। সাধারণত জাতি রাষ্ট্রের নিজস্ব পতাকা, জাতীয় সংগীত এবং অভিন্ন জাতীয় লক্ষ্য থাকে।
বাংলাদেশ একটি জাতিরাষ্ট্র এবং দেশের জনগণ বাঙালি জাতীয়তাবাদ বহন করে। বাংলা ভাষা ও সংস্কৃতি জনগণকে দেশপ্রেমে উদ্বুদ্ধ করে। অপরদিক থেকে সহবাসী ক্ষুদ্র নৃগোষ্ঠীদের আদর্শ ও সংস্কৃতির প্রতি বিনয় প্রকাশ করে।
নিম্রত কৌর

নিম্রত কৌর (; জন্ম ১৩ মার্চ ১৯৮২) একজন ভারতীয় অভিনেত্রী। তিনি ক্যারিয়ার শুরু করেন প্রিন্ট মডেল হিসেবে এবং পরে থিয়েটারে অভিনয় করতে আরম্ভ করেন। কয়েকটি ছবিতে সংক্ষিপ্ত উপস্থিতির পর কাউর অভিনয় করেন অনুরাগ কাশ্যপের "পেডলার্স" চলচ্চিত্রে যেটা ২০১২ কান চলচ্চিত্র উৎসবে প্রদর্শিত হয়। এরপর আসে ইরফান খানের সাথে তার ব্রেকথ্রু অভিনয়ে "দ্য লাঞ্চবক্স", সমালোচকদের প্রশংসিত নাট্য চলচ্চিত্রটি ২০১৩-র কান চলচ্চিত্র উৎসবে দেখানো হয়।
২০১৫ সালে কৌর আমেরিকান টিভি সিরিজ "হোমল্যান্ড"-এর চতুর্থ সিজনে পুনরায় ইন্টার-সার্ভিসেস ইন্টেলিজেন্স এজেন্ট তাসনীম কুরেশীর চরিত্রে অভিনয় করেন। এরপর তিনি অক্ষয় কুমারের সাথে অভিনয় করেন যুদ্ধভিত্তিক থ্রিলার "এয়ারলিফট" চলচ্চিত্রে। ২০১৬ সালে কৌর আমেরিকান টিভি সিরিজ "ওয়েওয়ার্ড পাইন"-এর ২য় সিজনে রেবেকা ইয়েডলিনের চরিত্রে অভিনয় করতে শুরু করেন।
রিতেশ বত্রা

রিতেশ বত্রা (; জন্ম ১২ জুন ১৯৭৯) একজন ভারতীয় চলচ্চিত্র পরিচালক ও চিত্রনাট্যকার। তার নির্মিত প্রথম হিন্দি ভাষার চলচ্চিত্র "দ্য লাঞ্চবক্স" ২০১৩ সালে কান চলচ্চিত্র উৎসবে প্রদর্শিত হয় এবং রেল দর (গ্র্যান্ড গোল্ডেন রেল) পুরস্কার অর্জন করে। এছাড়াও বত্রা ২০১৪ সালে শ্রেষ্ঠ প্রথম পূর্ণদৈর্ঘ্য চলচ্চিত্র বিভাগে টরোন্টো চলচ্চিত্র সমালোচক সমিতি পুরস্কার অর্জন করেন। "দ্য লাক্সবক্স" চলচ্চিত্রটি আমেরিকা, ইউরোপ এবং অস্ট্রেলিয়ায় ২০১৪ সালের সর্বোচ্চ আয় করা বিদেশি ভাষার চলচ্চিত্র (২৫ মিলিয়ন USD/১৮০ কোটি INR)। চলচ্চিত্রটি ২০১৫ সালে ইংরেজি ভিন্ন অন্য ভাষার শ্রেষ্ঠ চলচ্চিত্র বিভাগে বাফটা পুরস্কারের মনোনয়ন লাভ করে।
তিনি এরপর "দ্য সেন্স অফ অ্যান এন্ডিং" নামে একটি ইংরেজি-ভাষী চলচ্চিত্র পরিচালনা করেন। চলচ্চিত্রটি জুলিয়ান বার্নসের বুকার পুরস্কারজয়ী উপন্যাস "দ্য সেন্স অফ অ্যান এন্ডিং" অবলম্বনে নির্মাণ করা হয়। ২০১৭ সালে বত্রা পরিচালিত "আওয়ার সোলস অ্যাট নাইট" নেটফ্লিক্সে মুক্তি পায়। ২০১৯ সালে বত্রা পরিচালিত "ফটোগ্রাফ" চলচ্চিত্র মুক্তি পায়।
রিতেশ মুম্বইয়ের এক মধ্যবিত্ত পরিবারে বেড়ে ওঠেন। তার বাবা যোগৈন্দর বাটরা কাজ করতেন মার্চেন্ট নেভি অফ ইন্ডিয়াতে এবং মা মঞ্জু কাপুর বাটরা ছিলেন গৃহিণী। তার বড়বোন রাধিকা বাটরা শাহ চায়ের ব্যবসা করেন| রিতেশ মাধ্যমিক শিক্ষা সমাপ্ত করেন মুম্বাইয়ের এভিএম হাইস্কুলে এবং পরে উচ্চশিক্ষা গ্রহণের জন্যে আমেরিকায় যান। আইওয়ার ড্রেক বিশ্ববিদ্যালয়ে অর্থনীতিতে গ্র্যাজুয়েশন করে তিনি ডেলয়েট-এ পরামর্শক হিসেবে কাজ করেন। তবে তিন বছর কাজ করার পর তিনি শৈশবের চলচ্চিত্র তৈরির স্বপ্নকে বাস্তব করতে নিউ ইয়র্ক বিশ্ববিদ্যালয়ের ফিল্ম স্কুলে অংশ নিলেও পরে তা ছেড়ে দেন।
বত্রা স্বল্পদৈর্ঘ্য চলচ্চিত্র লেখা ও বানানোর মধ্য দিয়ে তার চলচ্চিত্রজীবন শুরু করেন। তার আরবি-ভাষী স্বল্পদৈর্ঘ্য চলচ্চিত্র "কাফে রেগুলার, কায়রো", ৪০টির বেশি আন্তর্জাতিক চলচ্চিত্র উৎসবে প্রদর্শিত হয় এবং ১২টির বেশি পুরস্কার অর্জন করে যার মধ্যে আছে ক্রিটিকস প্রাইজ (FIPRESCI), ওবেরহাউসেন আন্তর্জাতিক স্বল্পদৈর্ঘ্য চলচ্চিত্র উৎসবে এবং জার্মান স্টার অফ ইন্ডিয়াতে সেরা চলচ্চিত্র। বাটরা ২০০৯ সালে তার "স্টোরি অফ রাম" প্রকল্প নিয়ে সানড্যান্স চিত্রনাট্যকার ও পরিচালকদের ল্যাবে অংশ নেন। আর সেখানে তিনি টাইম ওয়ার্নার স্টোরি টেলিং ফেলো এবং অ্যানেনবার্গ ফেলো অর্জন করেন। ২০১২ সালে বাটরা ভারতে আসেন মুম্বাইয়ের লাঞ্চবক্স ডেলিভারি ব্যবস্থা নিয়ে প্রামাণ্যচিত্র নির্মাণের জন্যে। সেবারই তিনি অগ্রসর হন তার প্রথম ফিচার চলচ্চিত্র "দ্য লাঞ্চবক্স" (২০১৩) নির্মাণ করতে যেটা আরো উন্নত করেন ২০১২ সালে টোরিনো ফিল্ম ল্যাবের ফ্রেমওয়ার্ক প্রোগ্রামে।
"দ্য লাঞ্চবক্স" কান ক্রিটিকস উইকে প্রদর্শিত হয় এবং জিতে নেয় সম্মানজনক রেল ডি'অর (গ্র্যান্ড গোল্ডেন রেল)। সনি পিকচার্স ক্লাসিকস ছবিটির উত্তর আমেরিকার স্বত্ব কিনে নেয়। "দ্য লাঞ্চবক্স" ৩৩ঠি পুরস্কারের জন্য মনোনীত হয়েছে এবং ২৫টি পুরস্কার জিতেছে। ২০১৪ সালে বাটরা তার নিজের প্রযোজনা প্রতিষ্ঠান পোয়েটিক লাইসেন্স মোশন পিকচার্স খুলেছেন এবং এখন বেশ কয়েকটি চলচ্চিত্রের স্লেট উন্নয়নে কাজ করছেন।
"দ্য লাঞ্চবক্স", ২০১৩
"কাফে রেগুলার কায়রো", ২০১১
আবেল তাসমান

আবেল ইয়ানসোন তাসমান (ওলন্দাজ ভাষায় Abel Janszoon Tasman, ; ১৬০৩ – ১০ই অক্টোবর ১৬৫৯) ছিলেন একজন ওলন্দাজ নৌ-অভিযাত্রী ও ব্যবসায়ী। তিনি ওলন্দাজ পূর্ব ভারত কোম্পানির হয়ে ১৬৪২ ও ১৬৪৪ সালের অভিযাত্রাগুলিতে অংশ নেওয়ার জন্য পরিচিত। তিনিই প্রথম ইউরোপীয় অভিযাত্রী হিসেবে ভান ডিমেন্স ল্যান্ড (বর্তমান তাসমানিয়া) এবং নিউজিল্যান্ড দ্বীপগুলি আবিষ্কার করেন। এছাড়াও তিনি ফিজি দ্বীপপুঞ্জ প্রথমবারের মত দেখতে পান।
২০১৭ লাল শাহবাজ কালান্দারের মাজারে বোমা হামলা

পাকিস্তানের জামশোরো জেলার সেওহানে অবস্থিত লাল শাহবাজ কালান্দারের মাজারে ২০১৭ সালের ১৬ ফেব্রুয়ারিতে একটি আত্মগাতী বোমা হামলার ঘটনা ঘটে। সন্ধ্যায় মাজারে ভক্তরা আধ্যাত্বিক সুফি সাধনায় লীন থাকা অবস্থায় বোমা হামলাটি করা হয়। স্থানীয় হাসপাতালের সূত্রমতে, নারী ও শিশুসহ প্রায় ৮৩ জন লোক নিহত হন এবং ২৫০ জনের অধিক আহত হন।<ref name="tribune/16feb2017"></ref>
ইরাক এবং খোরাসান রাজ্যের ইসলামিক স্টেট (একটি মৌলবাদী সংগঠন) এই হামলার দায় স্বীকার করে। সাম্প্রতিক সন্ত্রাসী হামলা ধারাবাহিকতা হিসেবে হামলাটি করা হয়। পাকিস্তানি কর্তৃপক্ষ দাবি করে যে হামলাটি আফগানিস্তান থেকে পরিকল্পিতভাবে করা হয়।
আন্তর্জাতিক বিশুদ্ধ ও ফলিত পদার্থ সংস্থা

আন্তর্জাতিক বিশুদ্ধ ও ফলিত পদার্থ সংস্থা ("'আই ইউ পি এ পি") এর লক্ষ্য হল সারাবিশ্বের পদার্থবিজ্ঞানে উন্নয়ন করতে সাহায্য করা,পারস্পরিক সাহায্যের মাধ্যমে পদার্থ বিজ্ঞানের উন্নয়ন করে মানব সভ্যতাকে এগিয়ে নেয়া।১৯২২ সালে এ সংস্থা গঠিত হয় এবং ১৯২৩ সালে প্যারিসে প্রথম সভা অনুষ্ঠিত হয়।
আই ইউ পি এ পি আন্তর্জাতিক ভাব বিনিময়,বিজ্ঞান প্রকাশনা;বিজ্ঞান গবেষণা এবং শিক্ষা;বৈজ্ঞানিক প্রতীক,আদর্শ ব্যবহারে আন্তর্জাতিক ঐকমত্যে পৌঁছান এবং অন্যান্য সংস্থার সাথে শৃঙ্খলা বিশৃঙ্খলা নিরসন এর মাধ্যমে সহযোগিতা বৃদ্ধি।
আই ইউ পি এ পি আন্তর্জাতিক বিজ্ঞান সমিতি এর সদস্য।
নাইজারসরাস

নাইজারসরাস হচ্ছে রেবাকিসৌরিডি গোত্রের ও সাউরোপোডা প্রজাতির এক ধরনের ডাইনোসর যেটির অস্তিত্ব ১১.৫ থেকে ১০.৫ কোটি বছর পূর্বে খড়িময় যুগে পৃথিবীতে বিদ্যমান ছিল। এই ডাইনোসরের ফসিল আবিষ্কৃত হয় মূলত পশ্চিম আফ্রিকার দেশ নাইজারের গেডুফেআউয়া নামক মরুভূমি অঞ্চলে। এই ডাইনোসরের ফসিল নিয়ে বিশদ জানা যায় ১৯৭৬ সালে কিন্তু এর দেহের বাকি অবশিষ্টাংশ পাওয়ার পর ১৯৯৯ সালে এই ডাইনোসরের প্রজাতিকে "নাইজেসৌরাস ট্র্যাকিটি" নামক বৈজ্ঞানিক নাম প্রদান করা। এই ডাইনোসরের প্রজাতিটির নামের আসল অর্থ হলো "নাইজারের সরীসৃপ" আর বৈজ্ঞানিক প্রদান করা হয় মূলত জীবাশ্র্মবিজ্ঞানী ফিলিপ টাকেটের নামানুসারে যিনি প্রথম এই প্রজাতির ডাইনোসরের হদিস পেয়েছিলেন।
নাইজারসরাস ৯ মিটার লম্বা (৩০ ফিট), যা সাউরোপোডের সদস্য হিসেবে খুবই ছোট আকৃতির। ওজনে এই ডাইনোসোরটি ছিল ৯ টন যা ওজনে বর্তমান সময়ের হাতির সমান। কিন্তু জীবাশ্মে পাওয়া এর কঙ্কাল মূলত প্রাকৃতিক উপায়ে বায়ুতে পরিপূর্ণ ছিল কিন্তু এর অঙ্গ-প্রত্যঙ্গ ছিল সুগঠিত। খাদ্যগ্রহণের জন্য ফেনেস্ট্রা (খুলি এবং ভেরটেব্রেটস্‌ এর সংযোগ স্থান) সহযোগে হাল্কা হাঁড় সমেত এর কঙ্কালতন্ত্র বিশেষভাবে সুগঠিত। ৫০০টি দাঁতসহ নাইজারসরাস ডায়নোসরটির প্রশস্ত মুখ রয়েছে, যা প্রতি ১৪ দিন পর পর প্রতিস্থাপিত হয়। এছাড়া এর চোয়ালে বিশেষ সুরক্ষার জন্য কেরাটিন (এক ধরনের প্রোটিন যা উপকলা কোষকে সুরক্ষা দেয়) নামক প্রোটিন দ্বারা আবৃত। অন্যান্য চতুষ্পদ প্রাণীদের মতো না হয়ে বরং এর দাঁতালো হাঁড়গুলো কঙ্কালের বাকি অংশগুলোর সাথে সামঞ্জস্য রেখে অনুপ্রস্থভাবে আবর্তিত হয়ে থাকে, যাতে করে এর দাঁতগুলো যেন বেশি সম্মুখভাগে অবস্থিত না হয় পরে।
নাইজারসরাসদের নিকটবর্তী সম-গোত্রীয় ডাইনোসররা রেবাকিসৌরিডি পরিবারের অন্তর্ভুক্ত যারা আবার সাউরোপোডা গোত্রের ডাইনোসরদের বৃহৎ-পরিবার ডাইপ্লোডোকোডিয়া অংশভুক্ত। এর মস্তিষ্কের যে অংশ ঘ্রাণ শক্তি সচল রাখে, তা মূলত অনুন্নত, যদিও এর মস্তিষ্কের গঠন তুলনাগত দিক দিয়ে অন্যান্য ডাইনোসর থেকে আলাদা। পাশাপাশি নাইজারসরাসদের মাথা কি নিম্নাভিমুখে ছিল নাকি সাউরোপোডা গোত্রের ডাইনোসরদের মতো আনুভূমিক ছিল, তা নিয়ে বিশেষজ্ঞদের মধ্যে বিতর্ক রয়েছে। নাইজারসরাসরা নদী অঞ্চলে বসবাস করতো এবং এর খাদ্যাভাসের তালিকার মধ্যে ছিল ফার্ন, অ্যাকুইসিটাম ও সপুষ্পক উদ্ভিদের মতো গাছপালাগুলো। এছাড়া মেরুদণ্ডী প্রাণীদের মধ্যে, যেখানে নাইজারসরাসদের অস্তিত্বের হদিস মিলেছিল, সেই জায়গায় এই ডাইনোসরের জীবাশ্ম ছিল খুব সচরাচর এবং এই ডাইনোসরের স্বভাব অন্যান্য থেরোপোডা ও ক্রোকোডাইলোমোরফসের মতো মহাপ্রাণীয় (মেগাফউনা) গোত্রের প্রাণীদের সাথে ছিল সামঞ্জস্যপূর্ণ।
নলিনীকান্ত কর

নলিনীকান্ত কর (১৮৮৭ - ১৬ সেপ্টেম্বর ১৯৮০) একজন বাঙালি ব্রিটিশবিরোধী সশস্ত্র বিপ্লববাদী।
বিপ্লবী নলিনীকান্তের জন্ম হয়েছিল নদিয়া জেলার কুমারখালীতে। পিতার নাম শশীভূষণ কর। তিনিও যুগান্তর দলের সাথে যুক্ত ছিলেন। বাঘা যতীনের সাথে একই গ্রামে থাকার দরুন নলিনী তার সংস্পর্শে আসেন। বৈপ্লবিক কাজের প্রেরনায় বাড়ি ছেড়ে কলকাতায় চলে যান এবং স্কুলে ভর্তি হন। থাকা খাওয়ার অসুবিধা সত্বেও তিনি কলকাতায় অবস্থান করে বিপ্লবী আন্দোলনের কাজে নিজেকে সমর্পণ করেন।
১৯০৯ সালের পর থেকে বাঘা যতীনের একনিষ্ঠ সহকারী হিসেবে কাজ করতে থাকেন। হাওড়া ডাকাতি কেসে জড়িত থাকলেও পুলিশ তাকে ধরতে পারেনি। আত্মোন্নতি সমিতির সাথে যুক্ত ছিলেন। বাঘা যতীনের সাথে চলে যান উড়িষ্যার ময়ুরভঞ্জ জেলায় আদিবাসী অধ্যুষিত এলাকায়। সেখানে স্থানীয় মানুষদের ব্রিটিশ শাসনের বিরুদ্ধে উত্তেজিত করা ও বিদ্রোহে অংশগ্রহণের জন্যে উৎসাহ দান করার জন্যে অস্ত্রশস্ত্র বিলি করেন। ইন্দো-জার্মান ষড়যন্ত্রের অন্যতম কুশীলব ছিলেন তিনি। মাভেরিক জাহাজে করে আসা অস্ত্র আনার জন্যে ৪ জনের সাথে বালেশ্বর রওনা দেন ও গোপাল রায় ছদ্মনামে সেখানে জমি কিনে কাঠের ব্যবসা করার অজুহাতে থাকতে শুরু করেন পুলিশের চোখে ধুলো দিয়ে। মনীন্দ্র চক্রবর্তীর আশ্রয়ে কাপ্তিপোদায় থাকতেন ও কলকাতা বালেশ্বর যাতায়াতের সূত্রে বিপ্লবীদের মধ্যে সংযোগরক্ষাকারী হিসেবে কাজ করতেন। বালেশ্বর বুড়িবালামের তীরে ঐতিহাসিক যুদ্ধের দিন ঘটনাচক্রে তিনি অনুপস্থিত ছিলেন। সম্মুখসমরে বাঘা যতীনের মৃত্যু ও বাকিদের গ্রেপ্তারির ঘটনায় তিনি পালিয়ে যান। পুলিশ তাকে ধরতে পারেনি। ডিফেন্স অফ ইন্ডিয়া এক্ট এ ১৬ ফেব্রুয়ারি ১৯১৬ থেকে পলাতক ঘোষিত হয়েছিলেন।
পলাতক জীবনে নানা জায়গায় ঘুরে বেড়িয়েছেন। ১৯১৭ সালে বিপ্লবী যাদুগোপাল মুখার্জী, মন্মথনাথ বিশ্বাস, সতীশচন্দ্র চক্রবর্তীর সাথে বাংলা, বিহার, আসামের বিভিন্ন জায়গায় রাজনৈতিক প্রচারে অংশ নেন।
চন্দননগরের প্রবীন বিপ্লবী ও প্রবর্তক সংঘের নেতা মতিলাল রায়ের চেষ্টায় ব্রিটিশ সরকারের সাথে বোঝাপড়ায় কয়েকজন বিপ্লবী আত্মসমর্পণ করেন। নলিনীকান্ত ছিলেন তাদের অন্যতম। তাকে সরকার কলকাতা থেকে বহিষ্কার করে। আত্মীয় বিপ্লবী অতুলচন্দ্র ঘোষের সহায়তায় ঠিকাদারির কাজ নিয়ে বিহার চলে যান। সেখানে ডেহরি অন শোনে তিনি আমৃত্যু বসবাস করেছেন।
১৬ সেপ্টেম্বর, ১৯৮০ সালে ডেহরী অন শোনে মারা যান বিপ্লবী নলিনীকান্ত কর।
ইয়াহিয়া আবু ইসহাক

ইয়াহিয়া আবু ইসহাক (, : ⵖⴰⵀⵉⴰ Boⵓⵙⵀⴰⴽⵉ, ) হলো একটি আলজিয়ার্স, আবাসিক প্রশাসনিক ও বাণিজ্যিক প্রতিবেশী কমিউন মধ্যে অবস্থিত বাব দর্শকের ।
 "ইয়াহিয়া আবু ইসহাক", পরিচিত হতে একটি , শহরের একটি আবাসিক প্রশাসনিক ও বাণিজ্যিক জোন আলজিয়ার্স.
 শহরের উন্নয়নের অংশ হিসেবে ৮ নভেম্বর, ১৯৭৮ এর ফরমান দ্বারা তৈরি করা হয়েছে, আলজিয়ার্স।
দামা দম মাস্ত কালান্দার

দমা দম মাস্ত কালান্দার (, ) একটি আধ্যাত্মিক গান। গানটির মূল ভাষা পাঞ্জাবি। এর রচয়িতার নাম বা রচনাকাল সম্পর্কে সঠিক তথ্য জানা যায়নি; তবে এটি সিন্ধ অঞ্চলের সূফী লালবাবা শাহবাজ কালান্দারের সম্মানে রচিত, যার রওজা জামশোরো জেলার সেওহানে অবস্থিত। যদিও বলা হয়ে থাকে যে এই কাওয়ালিটি আমীর খসরুর মূল প্রার্থনা থেকে নেয়া যেটি পরবর্তিতে বুল্লেহ শাহ পরিমার্জন করেন এবং তাতে তার পীর লালবাবা শাহবাজ কালান্দার-এর স্তুতি যোগ করেন। এই লালবাবা শাহবাজ কালান্দার হিন্দু ও মুসলিমদের মধ্যে ঐক্য সাধনের জন্য বিশেষ অবদান রেখেছেন।
বাবা বুল্লে শাহ ও লালবাবা শাহবাজ কালান্দারের ব্যাপক প্রভাব রয়েছে পাঞ্জাবের উভয় অংশেই। এই অঞ্চলের সূফীবাদে, বিশেষতঃ সঙ্গীতে তাদের ব্যাপক প্রভাব আছে; যেমনটি আছে বাংলাদেশে হাছন রাজা আর মাইজভান্ডারীর।
দমা দম মাস্ত কালান্দার এর অন্যতম সুরকার আশিক হোসেন; কবি সাগর সিদ্দিকীর অনুরোধে গান ‌‌‌‌‌‌‌“লাল মেরি পাত”-এর সুর করে দিয়েছিলেন আশিক হোসেন এবং মূলত এই সুরেই গানটি বহু সিনেমায় ব্যবহৃত হয়। “দমা দম মাস্ত কালান্দার” গানটিতে বিভিন্ন সময় বিভিন্ন দেশের বিভিন্ন প্রখ্যাত শিল্পিরা কন্ঠ দিয়েছেন; নূর জাহান, নুসরাত ফতেহ আলী খান, রুনা লায়লা, জগজিৎ সিং, আবিদা পারভীন, নুরেন বোনেরা, সামি ইউসুফ তাদের অন্যতম।
২০১৭ পাকিস্তান সুপার লিগ

২০১৭ পাকিস্তান সুপার লিগ বা পিএসএল ২ (স্পন্সরশিপের কারণে এইচবিএল পিএসএল ২০১৭ হিসাবে পরিচিত) হল পাকিস্তানের দেশীয় ক্রিকেটের সর্বাধিক গুরুত্বপূর্ণ পাকিস্তান সুপার লিগের দ্বিতীয় আসর। এটি একটি ফ্র্যাঞ্চাইজি টুয়েন্টি২০ ক্রিকেট লিগ যা পাকিস্তান ক্রিকেট বোর্ড কর্তৃক ২০১৬ সালে শুরু হয়। এ খেলাটি পাঁচটি দল নিয়ে সংযুক্ত আরব আমিরাতে অনুষ্ঠিত হচ্ছে।
১৯ অক্টোবর ২০১৬ সালে, ২০১৭ সালের খেলোয়াড় নির্ধারণ করার সময় লিগের চেয়ারম্যান নজম শেঠি ঘোষণা করেছিলেন যে দেশের নিরাপত্তা ব্যবস্থা স্থিতিশীল থাকলে ২০১৭ সালের ফাইনাল লাহোরে আয়োজন করা সম্ভব।
২০১৭ আসরে উদ্বোধনী অনুষ্ঠান ৯ ফেব্রুয়ারি দুবাইয়ের দুবাই আন্তর্জাতিক ক্রিকেট স্টেডিয়ামে অনুষ্ঠিত হয়। অনুষ্ঠান উপস্থাপনা করেন অভিনেতা ফাহাদ মুস্তফা।
পাকিস্তান সুপার লিগ দ্বিতীয় সেশনের অফিসিয়াল সঙ্গীত আব খেল জমেগা ১ জানুয়ারি ২০১৭ সালে মুক্তি পায়। পাকিস্তানি সুরকার আলী জাফর গানের রচয়িতা, সুরকার এবং কন্ঠও দিয়েছেন তিনি। বল্লে বল্লে শিরোনামে আরও একটি গান মুক্তিপায় ৩১ জানুয়ারি ২০১৭ তারিখে এবং গানটি গেয়েছেন শেহজাদ রায়।
"সকল সময় পাকিস্তান স্থানীয় সময় () অনুসারে"
নরম্যান প্রিস্টন

নরম্যান প্রিস্টন, এমবিই (; জন্ম: ১৮ মার্চ, ১৯০৩ - মৃত্যু: ৬ মার্চ, ১৯৮০) প্রথিতযশা ইংরেজ ক্রিকেট সাংবাদিক ছিলেন। ১৯৩৩ সালে ওল্ড পার্ডন্স ক্রিকেট রিপোর্টিং এজেন্সীতে কর্মজীবন শুরু করেন তিনি। তিনি তিনবার রয়টার্সের সংবাদ প্রতিনিধি হিসেবে বিদেশ সফর করেন। উইজডেন ক্রিকেটার্স অ্যালমেনাকের সম্পাদক ছিলেন তার বাবা হুবার্ট প্রিস্টন। হুবার্টের দেহাবসানের পর ১৯৫২ সাল থেকে ১৯৮০ সালে মৃত্যুর পূর্ব-পর্যন্ত ২৯টি সংখ্যা প্রকাশের দায়িত্বে ছিলেন।
১৯৭৭ সালে রাণীর রজতজয়ন্তীর সম্মাননার তালিকায় তাকে এমবিই পদবীতে ভূষিত করা হয়। তার মৃত্যুর পর জন উডকক সম্পাদকের দায়িত্ব পালন করেন।
ব্যক্তিগত জীবনে বিবাহিত প্রিস্টন ‘মলি’ নাম্নী এক রমণীর পাণিগ্রহণ করেন। তাদের সংসারে তিন সন্তান রয়েছে।
নোলা

শিশুদের দন্তোদগমের বা প্রথম দাঁত উঠবার সময় কামড়ানোর জন্য কাষ্ঠনির্মিত বা কাঠের দ্বারা তৈরি দন্ড। তবে পূর্বে কাঠের দ্বারা তৈরি হলেও বর্তমানে উন্নতমানের প্লাস্টিক এবং রাবারের দ্বারা তৈরি নোলাও কিনতে পাওয়া যায়।
বাজারে অনেক ধরনের নোলা কিনতে পাওয়া গেলেও, তাদের অধিকাংশই নির্ভরযোগ্য নয়। বেশি মুনাফা আদায়ের জন্য সস্তা কাঁচামাল দিয়ে তৈরি হওয়াতে বেশীরভাগ নোলাই শিশুদের স্বাস্থ্যের জন্য ঝুঁকিপূর্ণ।
ঝুঁকিপূর্ণ পণ্য দেয়ার ফলে শিশুদের যে সকল সমস্যা দেখা দিতে পারে তাদের মধ্যে উল্ল্যেখযোগ্য:
ইউরোপিয়ান কমিশনের বিজ্ঞানভিত্তিক কমিটি প্লাস্টিকের পণ্য হতে নরম করবার জন্য ব্যবহৃত <nowiki>phthalate softeners</nowiki> নামক বিষাক্ত পণ্য যা শিশুদের জন্য তৈরি করা খেলনা এবং নোলাতে ব্যবহৃত হত তা নিষিদ্ধ করেছে।
জলভরা

জলভরা সন্দেশ তালশাঁস আকৃতির কড়াপাকের এক বিশেষ সন্দেশ। হুগলি জেলার সূর্যকুমার মোদক এর আবিষ্কর্তা। 
ভদ্রেশ্বরের তেলেনীপাড়ায় বন্দ্যোপাধ্যায়দের জমিদার বাড়ির দাবিতেই এই মিষ্টি প্রথম বানান সূর্য মোদক ১৮১৮ সালে। প্রথম জামাইষষ্ঠীতে নতুন জামাইকে ঠকানোই ছিল এটি বানাবার মূল উদ্দেশ্য। কড়াপাকের সন্দেশের ভিতর গোলাপজল ভরে তৈরী হয় তালশাঁস আকৃতির এই মিষ্টি। জামাইষষ্ঠীর দিন নতুন জামাইয়ের পাতে দেওয়া হয় প্রকাণ্ড এই সন্দেশ। তাতে কামড় দেওয়া মাত্র সন্দেশের ভিতর থেকে গোলাপজল ছিটকে জামাইয়ের পাঞ্জাবিতে গিয়ে পড়ে। জামাইকে ঠকানো এই সন্দেশের শুরু সেই থেকে।
এই সন্দেশ বানাবার মূল উপাদান ছানা, চিনি, গোলাপজল ও শীতকালে নলেন গুড়। সূর্য মোদকের দোকানে গোলাপজল আসে নিয়ম মেনে কনৌজ থেকে। কিছুটা সন্দেশ প্রথমে ছাঁচের মধ্যে দিয়ে আঙুলের চাপে একটা গর্ত করে নেওয়া হয়। সেই গর্তে গোলাপজল ঢেলে আবার সন্দেশ দিয়ে বাকিটা ঢেকে ছাঁচের মুখ বন্ধ করে দিতে হয়। এভাবেই জলভরা সন্দেশ তৈরী করা হয়।
ডিএনএ ন্যানোপ্রযুক্তি

ডিএনএ ন্যানোপ্রযুক্তি ডিএনএ ন্যানোপ্রযুক্তি প্রযুক্তিগত ব্যবহারের জন্য কৃত্রিম নিউক্লিক অ্যাসিড এর কাঠামো ও নকশা উৎপাদন করাকে বলা হয়। এই ক্ষেত্রে, নিউক্লিক আসিডকে ডিএনএ ন্যানোপ্রযুক্তির জন্য অজৈব প্রকৌশল উপকরণ হিসেবে ব্যবহার করা হয় বরং জীবিত কোষে জেনেটিক তথ্য বাহক হিসেবের চেয়ে।গবেষকরা এই ক্ষেত্রের জন্য দুই এবং ত্রিমাত্রিক স্ফটিক কেলাস, ন্যানো টিউব, পলিহেড্রা ও আরবিটারি আকার এবং কার্যকরী ডিভাইস যেমন আণবিক মেশিন ও ডিএনএ কম্পিউটার তৈরি করেছেন। এই ক্ষেত্রের ব্যবহার স্ট্রাকচারাল জীববিদ্যা এবং প্রাণপদার্থবিদ্যার প্রাথমিক সমস্যা সমাধান থেকে শুরু করে এক্স-রে ক্রিস্টালোগ্রাফি,পারমাণবিক চৌম্বকীয় অনুরণন, বর্ণালিবীক্ষণ এবং প্রোটিনের কাঠামো নির্ধারণ করার একটি হাতিয়ার হিসেবে ব্যবহার করা শুরু হয়।এছাড়াও আণবিক স্কেলে ইলেকট্রনিক্স ও nanomedicineএর সম্ভাব্য ব্যবহারের উপর গবেষণা চলছে।
ডায়নামিক ডিএনএ ন্যানোপ্রযুক্তি নিউক্লিক অ্যাসিড সিস্টেম বিরচণের উপর গুরুত্ত্ব দেয় তাদের ডায়নামিক বৈশিষ্ট্যের সাথে, যেমন গুনতি এবং যান্ত্রিক গতি হিসাবে। এদের মধ্যে সামান্য ওভারল্যাপ দেখা যায় structural এবং dynamic DNA ন্যানোপ্রযুক্তিতে, কারণ কাঠামো দাহনের মাধ্যমে পুনবিন্যাস করা যায় বা এদের প্রথম অবস্থায় ডানামিক করার জন্য তৈরী করা যায়।
সাধারণঃ
—An article written for laypeople by the founder of the field
—A review of results in the period 2001–2010
—A more comprehensive review including both old and new results in the field
and codice_1 অনুপস্থিত বা খালি () 
.—A news article focusing on the history of the field and development of new applications
—A very recent and comprehensive review in the field
নির্দিষ্ট উপক্ষেত্রসমূহ:
—A review of nucleic acid nanomechanical devices
—A review coming from the viewpoint of secondary structure design
—A minireview specifically focusing on tile-based assembly
—A review of DNA systems making use of strand displacement mechanisms
নিয়াজ জামান

নিয়াজ জামান একজন বাংলাদেশি অনুবাদক ও গবেষক। তিনি দীর্ঘকাল ঢাকা বিশ্ববিদ্যালয়-এ ইংরেজি ভাষা ও সাহিত্যে অধ্যাপনা করেছেন। শিক্ষাক্ষেত্রে অসামান্য অবদানের স্বীকৃতিস্বরূপ তাকে একুশে পদক (২০২৫) পুরস্কার প্রদান করা হয়। তিনি একজন বস্ত্রজাত সামগ্রী বিশেষজ্ঞ। বাংলাদেশের প্রসিদ্ধ লোকঐতিহ্য যথা নকশি কাঁথা এবং জামদানি নিয়ে গবেষণা করেছেন এবং এসব বিষয় নিয়ে তিনি রচনা করেছেন "দ্য আর্ট অফ কাঁথা এমব্রয়ডারি"। ইংরেজি ভাষায় লেখার জন্য তিনিই প্রথম ২০১৩ সালে অনন্যা সাহিত্য পুরস্কার লাভ করেন। ২০১৭ খ্রিষ্টাব্দে তাকে অনুবাদক শ্রেণীতে বাংলা একাডেমি পুরস্কার প্রদান করা হয়। বাংলাদেশের স্বাধীনতার বিরোধিতা ও বঙ্গবন্ধুর হত্যাকাণ্ড সমর্থনের জন্য তিনি বিপুলভাবে সমালোচিত হয়েছেন। বর্তমানে তিনি ইন্ডিপেনডেন্ট ইউনিভার্সিটি, বাংলাদেশ (আইইউবি)-এর ইংলিশ এন্ড মর্ডান ল্যাঙ্গুজেস বিভাগ-এর উপদেষ্টা।
নিয়াজ জামান হলিক্রস কলেজ থেকে উচ্চ মাধ্যমিক পাস করেন। পরে তিনি ঢাকা বিশ্ববিদ্যালয়ের ইংরেজি বিভাগ থেকে স্নাতক ও স্নাতকোত্তর সম্পন্ন করেন।
নিয়াজ জামান ১৯৭২ সালে ঢাকা বিশ্ববিদ্যালয়ে ইংরেজি বিভাগের প্রভাষক হিসেবে কর্মজীবন শুরু করেন। ১৯৮১ সাল থেকে ১৯৮৩ সাল পর্যন্ত তিনি শিক্ষাবিষয়ক অ্যাটাশে হিসেবে ওয়াশিংটন ডিসি বাংলাদেশ দূতাবাসে অধিভুক্ত ছিলেন। ২০০৩ সাল থেকে ২০০৬ সাল পর্যন্ত তিনি নিউ এজ পত্রিকার সাহিত্য সম্পাদক হিসেবে দায়িত্ব পালন করেন। তিনি বাংলাদেশের খ্যাতনামা নারী কথাসাহিত্যিকদের বেশকিছু গ্রন্থ ইংরেজিতে অনুবাদ করেছেন। তিনি ব্যতিক্রমধর্মী সংগঠন "গাঁথা" গড়ে তুলেছেন। সংগঠনটি বাংলা ও ইংরেজি মাধ্যমের নারী লেখকদের প্ল্যাটফর্ম হিসেবে বিবেচিত।
দেলোয়ার হোসেন (বীর বিক্রম)

শহীদ দেলোয়ার হোসেন (জন্ম: অজানা - মৃত্যু: ১৭ জুলাই, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
শহীদ দেলোয়ার হোসেনের জন্ম ব্রাহ্মণবাড়িয়া জেলার বাঞ্ছারামপুর উপজেলার দড়িভেলানগর গ্রামে। তার বাবার নাম জায়েদ আলী মুন্সি এবং মায়ের নাম মাছুমা খাতুন। তার স্ত্রীর নাম আনোয়ারা বেগম। তার কোনো ছেলেমেয়ে নেই। 
পাকিস্তান সেনাবাহিনীর মেডিকেল কোরে চাকরি করতেন দেলোয়ার হোসেন। কর্মরত ছিলেন পশ্চিম পাকিস্তানে। ১৯৭১ সালের ফেব্রুয়ারি মাস থেকে ছুটিতে বাড়িতে ছিলেন।
মুক্তিযুদ্ধ শুরু হলে দেলোয়ার হোসেন যুদ্ধে যোগ দেন। আগে থেকেই তার অস্ত্র চালনার এবং যুদ্ধের প্রশিক্ষণ নেওয়া ছিলো। ভারতে গিয়ে দেলোয়ার হোসেন দেখা করেন নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের মুক্তিযোদ্ধাদের সঙ্গে। তাদের সঙ্গে কয়েক দিন থাকেন। পরে ১৮ জনের একটি দল গঠন করে সেই দলের নেতৃত্ব দেওয়া হয় তার ওপর। তাদের দেশের ভেতরে পাঠানো হয় হিট অ্যান্ড রান পদ্ধতিতে গেরিলাযুদ্ধ করার জন্য। দেলোয়ার হোসেন তার দল নিয়ে প্রথমে কিছুদিন কুমিল্লা জেলার বিভিন্ন স্থানে ছোটখাটো কয়েকটি গেরিলা অপারেশন করেন। এরপর কুমিল্লা অঞ্চলে অবস্থান করা তাদের জন্য বিপজ্জনক হয়ে পড়লে তারা চলে যান নোয়াখালীর মুক্ত এলাকায়। মুক্ত এলাকায় অবস্থান করে তারা মাঝেমধ্যেই পাকিস্তান সেনাবাহিনীর ওপর ঝটিকা আক্রমণ চালাতে থাকেন। আক্রমণ চালিয়েই তারা নিরাপদ স্থানে সরে যেতেন। পাকিস্তানি সেনারা তাদের খুঁজে পেত না। তাদের এসব আক্রমণে পাকিস্তানিদের বেশ ক্ষয়ক্ষতি হয়।
পরে সেক্টর হেডকোয়ার্টারের নির্দেশে জুলাই মাসে দেলোয়ার হোসেন তার দল নিয়ে চলে আসেন চাঁদপুর জেলার মতলব উপজেলায় । সেখানে অবস্থানকালে পাকিস্তান সেনাবাহিনী তাদের গতিবিধি টের পেয়ে যায়। ১৯৭১ সালের ১৭ জুলাই পাকিস্তানি সেনাদের একটি বড় দল তাদের আক্রমণ করে। দেলোয়ার হোসেন সহযোদ্ধাদের নিয়ে সাহসিকতার সঙ্গে আক্রমণ মোকাবিলা করছিলেন। অনেকক্ষণ ধরে যুদ্ধ হয়। যুদ্ধের একপর্যায়ে তার বুকে গুলি লাগে। সঙ্গে সঙ্গে তার জীবনপ্রদীপ নিভে যায়। সহযোদ্ধারা পরে তার মরদেহ নৌকাযোগে গ্রামের বাড়িতে নিয়ে যান। সেখানে তাকে সমাহিত করা হয়।
২-এর বর্গমূল

গণিতে ২ এর বর্গমূল, (formula_1 বা formula_2) হলো একটি ধনাত্মক অমূলদ সংখ্যা যাকে নিজের সাথে গুণ করলে ফলাফল ২ পাওয়া যায়। যেহেতু formula_3 কে নিজের সাথে গুণ করলেও একই ফলাফল পাওয়া যায়, সেহেতু formula_1 থেকে এর ঋণাত্মক প্রতিপক্ষ আলাদা করতে একে অধিক সঠিকভাবে দুই এর প্রধাণ বর্গমূল বলা যায়। <br>জ্যামিতির ভাষায়, পিথাগোরাসের উপপাদ্য অনুসারে ২ এর বর্গমূল হল এক একক দৈর্ঘ্য সম্পন্ন বর্গক্ষেত্রের কর্ণের দৈর্ঘ্য। formula_1 সংখ্যাটিকে সর্বপ্রথম আবিষ্কৃত অমূলদ সংখ্যা হিসেবে ধরা হয়। 
২ এর বর্গমূলের মূলদ সন্নিকট,formula_6,যাহা ,পাওয়া যায় ব্যাবিলনীয় অ্যালগরিদমের চতুর্থ ধাপ থেকে, যা শুরু হয় a=১ থেকে এবং ইহা আপাতভাবে খুব বড় ১.৬×১০ : ইহার বর্গ হল ২.০০০০০০০০০০৪৫...
সাধারণত মূলদ সন্নিকট formula_7(≈১.৪১৪২৯) ব্যবহৃত হয়. ইহার হর ৭০, তা ছাড়াও ইহা সঠিক মানের চেয়ে formula_8(প্রায় +০.৭৪×১০) কম. যেহেতু ইহা ২ এর বর্গমূলের অবিরত ভগ্নাংশের খুব নিকটে তাই যে কোন মূলদ সন্নিকট যাহার হর ১৬৯ এর থেকে ছোট তাকে উন্নততর বলা যেতে পারে যেহেতু formula_9এর পরবর্তী সন্নিকটের ত্রূটি প্রায় -০.১২×১০.
formula_1 এর সাংখিক মান (সংক্ষিপ্ত) দশমিকের পর ৬৫ ঘর পর্যন্তপর্যন্ত হল: 
১.৪১৪২১ ৩৫৬২৩ ৭৩০৯৫ ০৪৮৮০ ১৬৮৮৭ ২৪২০৯ ৬৯৮০৭ ৮৫৬৯৬ ৭১৮৭৫ ৩৭৬৯৪ ৮০৭৩১ ৭৬৬৭৯ ৭৩৭৯৯...(ওইআইস (OEIS) এর অনুক্রম A০০২১৯৩ অনুযায়ী)
ব্যাবিলনের একটি মাটির বাড়ি YBC ৭২৮৯(১৮০০-১৬০০ খ্রীষ্ট্পূর্বাব্দে) তে চারটি ষড়ভূজাকৃতি গঠন ১ ২৪ ৫১ ১০ লক্ষ্য করা গেছে যাহা formula_1 এর সঠিক নিকটস্থ মান উল্লেখ করে যেহেতু ইহাতেও ছয় দশমিক অঙ্ক উপস্থিত রয়েছে এবং ইহাই formula_1 এর সবচেয়ে সঠিক তিন ঘর ষড়ভূজাকৃতি উপস্থাপনা, যা হল:
1formula_13=formula_14=formula_15
মাই ডার্লিং

মাই ডার্লিং হচ্ছে একটি অসমাপ্ত বাংলাদেশী চলচ্চিত্র। চলচ্চিত্রটি রচনা ও পরিচালনা করেছেন মনতাজুর রহমান আকবর। মাহিন ফিল্মসের ব্যানারে প্রযোজনা করেছেন মনিরুজ্জামান। এতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও অমিত হাসান, প্রবীর মিত্র, রেহানা জলি, কাবিলা সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।
২০১৩ সালের ১ সেপ্টেম্বর চলচ্চিত্রে কাজের জন্য চুক্তিবদ্ধ হন শাকিব খান ও অপু বিশ্বাস। ২০১৩ সালের ৬ ডিসেম্বর পুবাইলে শাকিব খানের জান্নাত হাউজে চলচ্চিত্রটির আনুষ্ঠানিক মহরত অনুষ্ঠিত হয়। ২০১৪ সালের ১ জানুয়ারি চলচ্চিত্র প্রধান চিত্রগ্রহণ অনুষ্ঠিত হয়। তারপর টানা পাঁচদিন চিত্রগ্রহণ করা হয়। ২০১৫ সালের শুরুর দিকে চলচ্চিত্রটির ৭০ শতাংশ কাজ শেষ হয়।
দীর্ঘদিন ধরে চলচ্চিত্রটির প্রধান অভিনেতা শাকিব খান ও অপু বিশ্বাস শিডিউল না দেওয়ার কারণে আটকে যায় চলচ্চিত্রের কাজ। এবিষয়ে চলচ্চিত্রের প্রযোজক মনিরুজ্জামান চলচ্চিত্রসংশ্লিষ্ট তিনটি সমিতি বরাবর অভিযোগ পাঠান। ২০১৮ সালের ২০ মার্চ আলাদা আলাদাভাবে বাংলাদেশ চলচ্চিত্র প্রযোজক সমিতি, পরিচালক সমিতি ও শিল্পী সমিতি বরাবর শাকিব খান ও অপু বিশ্বাসের বিরুদ্ধে চিঠি পাঠান প্রযোজক মনিরুজ্জামান। চিঠিতে প্রযোজক মনিরুজ্জামান উল্লেখ করেছেন, ২০১৩ সালের ১ সেপ্টেম্বর মাই ডার্লিং ছবিতে কাজের জন্য চুক্তিবদ্ধ হন শাকিব ও অপু। এই ছবি প্রযোজনা করেছে মনিরুজ্জামানের প্রতিষ্ঠান ‘ড্রাগন এন্টারটেইনমেন্ট’। মনতাজুর রহমান আকবরের পরিচালনায় ছবির শুটিং শুরু হয় ২০১৪ সালের ১ জানুয়ারি। ২০১৫ শুরুর দিকে ছবির ৭০ ভাগ কাজ শেষও হয়। এরপরই ছবিটির শুটিং আটকে যায়। অভিযোগে প্রযোজক লিখেছেন, ছবির শুটিং সম্পন্ন না হওয়ায় চরম আর্থিক ও সামাজিক ক্ষতির সম্মুখীন হয়েছেন তিনি।
পুজহাক্কাল নদী

পুজহাক্কাল নদী হল ভারতের একটি পশ্চিমবাহিনী নদী। এটি ভারতের কেরল রাজ্যের অন্তর্গত ত্রিশূর জেলায় অবস্থিত। নদীটি কিল্লান্নোওর পাহাড় থেকে উৎপন্ন হয় ত্রিসসুর কোলে জলাভূমিতে প্রতিত হয়েছে নদীটি দীর্ঘ এবং এর নদী অববাহিকার আয়তন হল ২৩৪ বর্গ কিলোমিটার। নদীটির প্রধান উপনদী হল - পারাথোডু, নাডাথোডু ও পোওমালাথাডু।
ডাব্বাওয়ালা

ডাব্বাওয়ালা (আগে বলা হতো টিফিনওয়ালা) একজন ভারতীয়, বিশেষত মুম্বাইয়ে, যে কর্মচারীদের বাসা থেকে দুপুরের খাবার নিয়ে তাদের অফিসে পৌছে দেয়। সকালের শেষদিকে ডাব্বাওয়ালারা বাসাবাড়িতে গিয়ে লাঞ্চবক্সে (ডাব্বা) ভরে দেয়া গরম গরম খাবার নিয়ে যায়, সাইকেল বা রেলওয়ের ট্রেনে চেপে তা লোকদের কর্মস্থলে পৌঁছে দেয় এবং বিকালে আবার খালি লাঞ্চবক্স ফিরিয়ে দিয়ে যায়। মুম্বাইয়ের খাদ্য সরবরাহকারীরাও ডাব্বাওয়ালাদের কাজে লাগায়; তখন তারা কেন্দ্রীয় রান্নাঘর থেকে তৈরি/রান্নাকরা খাবার বয়ে নিয়ে ভোক্তাদের কাছে পৌঁছে দেয়।
মুম্বাইয়ে অধিকাংশ অফিস কর্মচারীরা বাইরের বা হোটেলের খাবারের চেয়ে ঘরে-তৈরি খাবার খেতে বেশি পছন্দ করে, সাধারণত স্বাদ ও পরিচ্ছন্নতার জন্যে, যেকারণে এই শ্যবস্থার উৎপত্তি। অনেক মহিলারা ডাব্বাওয়ালাদের মাধ্যমে এরকম ঘরে-তৈরি খাবার সরবরাহ করে উপার্জন করেন।
১৮শ দশকের শেষের দিকে মুম্বাইয়ে সারা ভারত থেকে অভিবাসীরা আসা শুরু করে। সে সময় ফাষ্টফুড বা ক্যান্টিন কোনটাই পর্যাপ্ত ছিল না। কর্মচারীরা সকাল সকাল অফিসের উদ্দেশ্যে বের হত ফলে দুপুরে হয়ত না খেয়ে বা আধপেটা থাকতে হত। দেশের বিভিন্ন প্রান্ত থেকে আসা এসব অভিবাসীদের খাদ্যাভ্যাস এক ছিল না। প্রত্যেকের নিজস্ব খাদ্যাভ্যাস থাকায় বাইরের খাবারে তেমন তৃপ্তি পাওয়া যেত না, যা ঘরের খাবারে ছিল। ১৮৯০ সালে মহাদেও হাভাজি বচিচি লাঞ্চ ডেলিভারি সার্ভিস শুরু করেন প্রায় ১০০ লোক দিয়ে। তিনি এতে সফল হন এবং সেবাটির পরিধি বাড়তে থাকে। ১৯৩০ সালে পরোক্ষভাবে এসব সেবাদানকারী ডাব্বাওয়ালাদেরকে একত্রিত করার চেষ্টা করেন। পরে ১৯৫৬ সালে নতুন মুম্বাই টিফিন বক্স সাপ্লার্য়াস ট্রাস্ট নামে একটি দাতব্য সংস্থা গড়ে তোলা হয়। ১৯৬৮ সালে নতুন মুম্বাই টিফিন বক্স সাপ্লার্য়াস এসোসিয়েশন নামে ট্রাস্টটির বানিজ্যিক শাখা চালু করা হয়।
দীর্ঘ লম্ফ

দীর্ঘ লম্ফ একটি ট্র্যাক অ্যান্ড ফিল্ড প্রতিযোগিতা যেখানে প্রতিযোগীরা গতি, শক্তি এবং তৎপরতা একত্রিত করে শুরুর বিন্দু থেকে যতদূর সম্ভব লাফানোর চেষ্টা করে। ট্রিপল জাম্প এবং দীর্ঘ লম্ফকে, বিভাগ হিসাবে, দূরত্বের জন্য লম্ফ পরিমাপ করার প্রতিযোগিতায় "অনুভূমিক লম্ফ" হিসাবে উল্লেখ করা হয়। প্রাচীন অলিম্পিক গেমসের ইতিহাসে এই প্রতিযোগিতার কথা পাওয়া যায়। ১৮৯৬ সালে প্রথম অলিম্পিকের সময় থেকে পুরুষদের জন্য এবং ১৯৪৮ সাল থেকে মহিলাদের জন্য এটি অলিম্পিকে অন্তর্ভুক্ত উঠেছে।
সেরা প্রতিযোগিতা স্তরে, প্রতিযোগীরা একটি পথ ধরে দৌড়োয় (সাধারণত দৌড়োনোর পথের মত একই প্রলেপ দেওয়া রাবারযুক্ত পৃষ্ঠ, পুনর্ব্যবহারযোগ্য রাবার বা ভালকানাইজড রাবার প্রলেপ দেওয়া দৌড় পথকে সাধারণত সমস্ত আবহাওয়ায় দৌড়োনোর পথ বলা হয়) এবং একটি কাঠের পাটাতন (২০ সেমি বা ৮ ইঞ্চি চওড়া, যেটি দৌড়োনোর পথের সঙ্গে শক্ত করে লাগানো থাকে) থেকে তারা যতদূর পারে লাফ দেয় একটি সূক্ষ্মভাবে গুঁড়ো করা নুড়ি বা বালি দিয়ে ভরা গর্তে। প্রতিযোগী যদি নিষিদ্ধ রেখা পার হয়ে লাফ শুরু করে, লাফটি নিষিদ্ধ ঘোষিত হয় এবং কোনও দূরত্ব নথিবদ্ধ করা হয় না। এই ঘটনাটি শনাক্ত করতে পাটাতনে পরে প্লাস্টিসিনের একটি স্তর স্থাপন করা হয়। একজন কর্মকর্তা (রেফারির মতো) এই লাফটি দেখেন এবং নিষিদ্ধ কিনা নির্দেশ করেন। প্রতিযোগী নিষিদ্ধ রেখার পিছনে যে কোনও বিন্দু থেকে লাফ শুরু করতে পারে; তবে, পরিমাপ করা দূরত্বটি হবে, দেহ বা পোশাকের কোনও অংশের দ্বারা সৃষ্ট বালির ওপর সবচেয়ে কাছের দাগ থেকে নিষিদ্ধ রেখার সাথে লম্ব দূরত্ব। তাই, একজন প্রতিযোগী নিষিদ্ধ রেখার যতো কাছ থেকে লাফাতে পারবে, সে তত বেশি দূরত্ব অতিক্রম করতে পারবে। প্রতিযোগীরা যাতে যথাযথ জায়গা থেকে লাফ দিতে পারে, তাতে সহায়তা করার জন্য দৌড়োনোর পথের পাশে দুটি চিহ্ন রাখার অনুমতি দেওয়া হয়। ছোট স্তরের প্রতিযোগিতায়, প্লাস্টিসিন সম্ভবত থাকে না, দৌড়পথটি অন্য কোনও পৃষ্ঠতল হতে পারে বা প্রতিযোগীরা দৌড়পথে আঁকা বা টেপযুক্ত চিহ্ন থেকে তাদের লাফ শুরু করতে পারে। ছোট প্রতিযোগিতায়, প্রচেষ্টা সংখ্যা চার বা তিনের মধ্যে সীমাবদ্ধ থাকতে পারে।
প্রতিটি প্রতিযোগীর একটি নির্দিষ্ট সংখ্যক প্রচেষ্টা থাকে। সাধারণত তিনটি প্রচেষ্টা হয়। সমস্ত আইনি চিহ্ন নথিভুক্ত করা হবে তবে কেবল দীর্ঘতম আইনি লাফটি গণনা করা হবে। প্রতিযোগিতার শেষে দীর্ঘতম আইনি লাফ (ট্রায়াল বা চূড়ান্ত রাউন্ড থেকে) দেওয়া প্রতিযোগীকে বিজয়ী ঘোষণা করা হয়। একই ফলাফল হওয়ার ঘটনা ঘটলে, সম ফলাফলের প্রতিযোগীদের পরবর্তী সেরা লম্ফগুলির সাথে তুলনা করে স্থান নির্ধারণ করা হবে। একটি বৃহৎ, বহু দিন ধরে চলা সেরা প্রতিযোগিতায় (অলিম্পিক বা ওয়ার্ল্ড চ্যাম্পিয়নশিপ), একটি নির্দিষ্ট সংখ্যক প্রতিযোগী চূড়ান্ত পর্বে ওঠে, পরিচালন সমিতি দ্বারা যা আগেই নির্ধারিত হয়। এই চূড়ান্ত প্রার্থীদের বাছাই করার জন্য ৩ টি পরীক্ষামূলক লম্ফের একটি সেট অনুষ্ঠিত হয়। চূড়ান্ত পর্বে যতগুলি স্থান দেওয়া হবে তার থেকে ন্যূনতম একজন বেশি প্রতিযোগীকে চূড়ান্ত পর্বে খেলার অনুমতি দেওয়া হয়। 
রেকর্ডের উদ্দেশ্যে, সর্বাধিক গৃহীত বায়ু সহায়তা প্রতি সেকেন্ডে দুই মিটার (মি/সে) (৪.৫ মাইল প্রতি ঘণ্টা)।
স্কটল্যান্ড জাতীয় মহিলা ক্রিকেট দল

স্কটল্যান্ড জাতীয় মহিলা ক্রিকেট দল আন্তর্জাতিক ক্রিকেট অঙ্গনে মহিলাদের ক্রিকেটে স্কটল্যান্ডের প্রতিনিধিত্ব করছে। দলটি ওয়াইল্ডক্যাটস ডাকনামে পরিচিতি। ক্রিকেট স্কটল্যান্ড কর্তৃক এটি পরিচালিত হয়। এছাড়াও, আন্তর্জাতিক ক্রিকেট কাউন্সিলের (আইসিসি) সহযোগী সদস্যের মর্যাদা লাভ করেছে এ দলটি।
আগস্ট, ১৯৩২ সালে ইংল্যান্ডের বিপক্ষে প্রথমবারের মতো মহিলাদের আন্তর্জাতিক ক্রিকেট খেলায় অংশগ্রহণ করে স্কটল্যান্ড দল। ওরচেস্টারের নিউ রোডে অনুষ্ঠিত ঐ খেলাটিই তাদের প্রথম আন্তর্জাতিক খেলা ছিল। উদ্বোধনী ঐ খেলার চার সদস্য বেটি স্নোবল, মার্টল ম্যাকলাগান, জয় লিবার্ট ও বেটি আর্কডেল পরবর্তীতে ইংল্যান্ডের পক্ষে টেস্ট ক্রিকেটে অংশগ্রহণ করেছিলেন। ১৯৩২ সালের পর ১৯৭৯ সালে পূর্ব পর্যন্ত আর খেলেনি। ১৯৭৯ সালে ওরচেস্টারশায়ারের মলভার্ন কলেজে জুনিয়র ইংল্যান্ড দলের বিপক্ষে অংশ নেয়। ২০শ শতকের বাদ-বাকী সময়ে দলটি মাঝে-মধ্যে খেলতে থাকে। ২০০০ সাল থেকে নিয়মিতভাবে প্রতিযোগিতায় অংশ করে আসছে দলটি।
২০০১ সালের ইউরোপীয় চ্যাম্পিয়নশীপের ন্যায় প্রথম আন্তর্জাতিক প্রতিযোগিতায় অংশ নেয়ার মাধ্যমে আন্তর্জাতিক প্রতিযোগিতায় স্কটল্যান্ডের অভিষেক ঘটে। ঐ প্রতিযোগিতার খেলাগুলো একদিনের আন্তর্জাতিকের (ওডিআই) মর্যাদা লাভ করে। তিন খেলার সবকটিতেই পরাজিত হয় দলটি ও চার দলের ঐ প্রতিযোগিতায় তারা সর্বশেষ স্থান দখল করে।
২০০৫ সালের ইউরোপীয় চ্যাম্পিয়নশীপে তারা পুনরায় খেলে। এবার তারা কোন জয় পায়নি ও সর্বশেষ স্থান দখল করে। ২০০৭ সালে আয়ারল্যান্ডে অনুষ্ঠিত মহিলাদের বিশ্বকাপ বাছাইপর্বে অংশ নেয়।
দলের একমাত্র অন্য ওডিআইটি হচ্ছে ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফিতে। এ ট্রফিটি ২০০৫ সালের বিশ্বকাপের বাছাইপর্বের খেলা ছিল। নেদারল্যান্ডসে অনুষ্ঠিত ঐ প্রতিযোগিতাটি বিশ্বকাপ বাছাইপর্বের উদ্বোধনী আসর ছিল। ছয় দলকে নিয়ে ঐ প্রতিযোগিতায় তারা পঞ্চম স্থান দখল করে। কেবলমাত্র জাপানের বিপক্ষে তারা জয়ী হয়েছিল।
আঞ্চলিক প্রতিযোগিতার বাইরে স্কটল্যান্ড দুইটি বড় ধরনের প্রতিযোগিতা ২০০৮ সালের বিশ্বকাপ বাছাইপর্ব ও ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা লাভ করে।
২০১৪ সালে স্কটল্যান্ড মহিলাদের কাউন্টি চ্যাম্পিয়নশীপের দ্বিতীয় বিভাগে খেলার সুযোগ পায়। পুরো মৌসুমে দলটি কেবলমাত্র একটি খেলায় পরাজিত হয়েছিল। ২০১৫ সালের শেষদিকে ওয়াইল্ডক্যাটস থাইল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্বে অংশ নেয়।
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত স্কটল্যান্ড মহিলা দলের সদস্যদের তালিকা নিম্নরূপ:
বেঙ্গল এয়াট্রোপোলিস প্রোজেক্ট লিমিটেড

বেঙ্গল এয়ারোট্রোপোলিস প্রোজেক্ট লিমিটেড হল ভারতের প্রথম বিমাননগরী নির্মাণ সংস্থা।এই সংস্থার সদর দপ্তর পশ্চিমবঙ্গ রাজ্যের কলকাতায় অবস্থিত।এই সংস্থাটি ভারতের প্রথম বোসরকারি গ্রিনফিল্ড বিমানবন্দর নির্মাণ করেছে দুর্গাপুরে।
বেঙ্গল এরোট্রোপোলিস প্রোজেক্ট লিমিটেড ও চাঙ্গি ইন্টারন্যাশোনাল গ্রুপ মিলিত ভাবে দুর্গাপুরে একটি বিমাননদরী নির্মাণ করছে।এই বিমাননগরীটি অন্ডাল বিমাননগরী হিসাবে পরিচিত।বিমাননগরীটি মোট ২১৮৪ একর জমি নিয়ে গড়ে উঠেছে।এখানে বেসরকারি ভাবে কাজী নজরুল ইসলাম আন্তর্জাতিক বিমানবন্দর গড়ে উঠেছে।এটিই ভারতের প্রথম বেসরকারি বিমানবন্দর।বিমানবন্দরটি ৬০০ একর জমি নিয়ে গড়ে উঠেছে।বিমাননগরীর বাকি জমিতে আবাসন ,আইটি হাব ও লজিস্টিক হাব গড়ার কথা রয়েছে।এই বিমাননগরী দুর্গাপুর এর উপকন্ঠেই গড়ে উঠছে।বিমাননগরীটি থেকে দুর্গাপুর ১৫ কিলোমিটার ও আসানসোল ২৫ কিলোমিটার দূরে অবস্থিত।
বেঙ্গল এরোট্রোপোলিস প্রোজেক্ট লিমিটেড পাঞ্জাবের লুধীয়াধনা শহরে একটি বিমাননগরী নির্মাণের জন্য মৌ স্বাক্ষর করেছে।এই বিমাননগরীটি ৩,৫০০ একর জমিতে নির্মাণ করা হবে।
নাউ অ্যান্ড দেন: ফ্রম কোনি আইল্যান্ড টু হিয়ার

নাউ অ্যান্ড দেন: ফ্রম কোনি আইল্যান্ড টু হিয়ার মার্কিন লেখক জোসেফ হেলার রচিত স্মৃতিকথা। বইটি ১৯৯৮ সালের ফেব্রুয়ারি মাসে প্রথম প্রকাশিত হয়, প্রকাশ করে নফ। বইয়ের প্রথম অর্ধেকে কোনি আইল্যান্ড এ হেলারের শৈশব ও এই স্থানের সম্পর্কে বর্ণনা রয়েছে। হেলার তার বেড়ে ওঠা, তার মা ও সৎভাইদের সাথে তার সম্পর্ক, প্রতিবেশীদের সাথে আমোদ-প্রমোদের মত্ততা, ফুটবল, বিনোদন পার্ক ও নাথান্‌স ফেমাস এর হট ডগের দোকানের কথা উল্লেখ করেছেন।
হেলার তার লেখার প্রতি আগ্রহের কথা বর্ণনা করেছেন এবং তার প্রাথমিক বিদ্যালয়ের কিছু খাতায় তার লেখার পূর্বাভাস পাওয়া যায়। হাই স্কুলের শেষের দিকে হেলার বিমান বাহিনীতে যোগদানের পূর্বে কিছু চাকরি করেন। এর মধ্যে উল্লেখযোগ্য হল টেলিগ্রাম বার্তা প্রেরক, বীমা কোম্পানির কেরানী, জাহাজ নির্মানকারী কামারের সহকারী।
দ্বিতীয় বিশ্বযুদ্ধ শুরু হলে হেলার মার্কিন যুক্তরাষ্ট্রের সামরিক বিমান বাহিনীতে গোলন্দাজ সৈনিক হিসেবে যোগ দেন। হেলার তার কয়েকজন সহকর্মী এবং কয়েকটি ঘটনার বর্ণনা দেন, যা তার "ক্যাচ-টুয়েন্টি টু" বইতেও লিপিবদ্ধ হয়েছে।
হেলার তার মিশন সম্পন্ন করার পর চাকরি থেকে অব্যাহতি লাভ করেন। পাঁচ মাসের মধ্যে তিনি প্রথম বিয়ে করেন। তার স্ত্রী তার সাথে কলেজে পড়েন, কিন্তু তার সম্পর্কে আর বেশি কিছু জানা যায় নি। হেলার ইংরেজির অধ্যাপক ও বিজ্ঞাপনের কপিরাইটার হিসেবে কর্মরত থাকাকালীন পূর্ণাঙ্গ বই লেখার প্রাথমিক চেষ্টা করেন।
হেলার তার জীবন সম্পর্কে যেমন বিস্তারিত লিখেন, তার বই সম্পর্কে বিস্তারিত তেমন কিছু লিখেন নি। "ক্যাচ-টুয়েন্টি টু" ও "সামথিং হ্যাপেনড্‌" বই সম্পর্কে কিছু বিস্তারিত লিখলেও, "পিকচার", "গড ন্যুজ" ও "গুড অ্যাজ গোল্ড" সম্পর্কে তেমন কিছু লিখেন নি। তিনি শেষের দিকের পরিচ্ছদে তার মনঃসমীক্ষণ সম্পর্কিত অভিজ্ঞতার কথা উল্লেখ করেন। এই পরিচ্ছদে তিনি তার বাবার মৃত্যুর ব্যাপারে আলোচনা করেন।
"পাবলিশার উইকলি" এই বইয়ের গ্রন্থালোচনায় বলে, হেলারের বই ("ক্যাচ-টুয়েন্টি টু") সবসময় পড়ার জন্য উপযুক্ত, কিন্তু এই অসম্পূর্ণ স্মৃতিকথা, যার বেশির ভাগ অংশ তার ছেলেবেলা নিয়ে বিবৃত, কিছুটা প্রবঞ্চনামূলক। যদিও বইটি স্পীড ভোজেল ও তার লেখা "নো লাফিং ম্যাটার" এর অনুবর্তী পর্ব বলে বিবেচিত, তবুও তিনি "ক্যাচ-টুয়েন্টি টু" উপন্যাস লেখার পরবর্তী অংশ বাদ দিয়েছেন। এছাড়া বইয়ের "অন অ্যান্ড অন" ও "অ্যান্ড অন অ্যান্ড অন" পরিচ্ছদ দুটি অসম্পূর্ণ মনে হয়েছে। "লস অ্যাঞ্জেলেস টাইমস" এ জোনাথান কির্চ্‌স লিখেন, হেলার তার উপন্যাসের মত সেয়ানা এবং দুষ্ট। তিনি "ক্যাচ-টুয়েন্টি টু" উপন্যাসে পাঠক যা জানতে চাচ্ছে তা জানতে না দিয়ে সেই গল্প তার এই স্মৃতিকথার জন্য বাঁচিয়ে রাখেন। এই বইতে তিনি সেই দ্বিতীয় বিশ্বযুদ্ধ চলাকালীন সেই গল্প ও তার শৈশবের গল্প তুলে ধরেন।
পিটার রিচার্ডসন

পিটার এডওয়ার্ড রিচার্ডসন (; জন্ম: ৪ জুলাই, ১৯৩১ - মৃত্যু: ১৬ ফেব্রুয়ারি, ২০১৭) হেয়ারফোর্ডে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৬ থেকে ১৯৬৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে কেন্ট ও ওরচেস্টারশায়ার দলের পক্ষে খেলতেন পিটার রিচার্ডসন। দলে তিনি মূলতঃ বামহাতি ব্যাটসম্যান হিসেবে দায়িত্ব পালন করতেন। পাশাপাশি ডানহাতে অফ স্পিন বোলিংয়ে পারদর্শীতা দেখিয়েছেন তিনি।
রিচার্ডসনের আরও দুই ভাই প্রথম-শ্রেণীর ক্রিকেটে অংশ নেন। তন্মধ্যে ডিক রিচার্ডসন মাঝারীসারির ব্যাটসম্যান হিসেবে ওরচেস্টারশায়ার ও ইংল্যান্ডের পক্ষে টেস্ট খেলেন। অপর ভাই ব্রায়ান রিচার্ডসন মাঝে-মধ্যে ওয়ারউইকশায়ারের পক্ষে খেলেছেন।
বামহাতি উদ্বোধনী ব্যাটসম্যান রিচার্ডসন শৌখিন খেলোয়াড় হিসেবে ওরচেস্টারশায়ারের পক্ষে খেলেন। ১৯৫২ সালের পূর্ব পর্যন্ত দলে নিয়মিত খেলতে পারেননি। চার বছর পর দ্রুতগতিতে তার খেলার উত্তরণ ঘটে ও ১৯৫৬ সালের অ্যাশেজ সিরিজে খেলার সুযোগ পান।
সমগ্র খেলোয়াড়ী জীবনে ৩৪ টেস্টে অংশগ্রহণ করার সুযোগ পান তিনি। ৭ জুন, ১৯৫৬ তারিখে অস্ট্রেলিয়ার বিপক্ষে তার টেস্ট অভিষেক ঘটে। সিরিজের প্রথম টেস্টে ৮১ ও ৭৩ রান তুলেন। এরপর ওল্ড ট্রাফোর্ডে জিম লেকারের ১৯ উইকেট লাভের জনপ্রিয় খেলায় ১০৪ রান তুলেন। ঐ বছর তিনি ৪৯১ টেস্ট রান তুলেন যা বিশ্বের সর্বোচ্চ ছিল। নিজদেশে অনুষ্ঠিত পরবর্তী দুই সিরিজে ইংল্যান্ডের প্রথম পছন্দের উদ্বোধনী ব্যাটসম্যান ছিলেন তিনি।
১৯৫৭ সালে তার ভাই ডিক রিচার্ডসনের সাথে তিনিও ট্রেন্ট ব্রিজ টেস্ট খেলেন। এরফলে ২০শ শতাব্দীতে প্রথমবারের মতো একই দলের পক্ষে দুই ভাইয়ের অংশগ্রহণ ঘটে। ১৯৬১-৬২ মৌসুমে পাকিস্তান ও ভারত সফরে আসেন। এসময় তিনি নিচেরসারিতে খেলেন। এরপর ইংল্যান্ডে আরো একটি খেলায় অংশ নেন। ১৯৬৩ সালে সফরকারী ওয়েস্ট ইন্ডিজের বিপক্ষে তিনি ২ ও ১৪ রান তুলেন ওয়েস হল ও চার্লি গ্রিফিথের বোলিং আক্রমণ মোকাবেলা করে।
কিন্তু ১৯৫৮-৫৯ মৌসুমে অস্ট্রেলিয়ায় দূর্বল খেলা প্রদর্শন করেন ও ইংল্যান্ড অ্যাশেজ খুঁইয়ে ফেলে। ১৯৬৫ সালে অবসর নেয়ার পূর্ব-পর্যন্ত কেন্টের প্রতিনিধিত্ব করেন তিনি।
১৯৫৭ সালে উইজডেন কর্তৃক অন্যতম বর্ষসেরা ক্রিকেটাররূপে ঘোষিত হন।
ডেইলি এক্সপ্রেসের ক্রিকেট সংবাদদাতা কলিন ব্যাটম্যান মন্তব্য করেন যে, পিটার রিচার্ডসন ক্রিকেটে অন্যতম সেরা চরিত্রগুলোর অন্যতম ছিলেন যা তার ব্যাটিংশৈলী না দেখলে বিশ্বাস করা কঠিন।
১৬ ফেব্রুয়ারি, ২০১৭ তারিখে তার দেহাবসান ঘটে।
[[বিষয়শ্রেণী:১৯৩১-এ জন্ম]]
[[বিষয়শ্রেণী:২০১৭-এ মৃত্যু]]
[[বিষয়শ্রেণী:১৯৪৬ থেকে ১৯৬৮ সময়কালীন ইংরেজ ক্রিকেটার]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার]]
[[বিষয়শ্রেণী:ওরচেস্টারশায়ারের ক্রিকেটার]]
[[বিষয়শ্রেণী:ওরচেস্টারশায়ার ক্রিকেট অধিনায়ক]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:কেন্টের ক্রিকেটার]]
[[বিষয়শ্রেণী:কম্বাইন্ড সার্ভিসেসের ক্রিকেটার]]
[[বিষয়শ্রেণী:কমনওয়েলথ একাদশের ক্রিকেটার]]
[[বিষয়শ্রেণী:জেন্টলম্যানের ক্রিকেটার]]
[[বিষয়শ্রেণী:জেন্টলম্যান অব ইংল্যান্ডের ক্রিকেটার]]
[[বিষয়শ্রেণী:প্লেয়ার্সের ক্রিকেটার]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:টি. এন. পিয়ার্স একাদশের ক্রিকেটার]]
নয়ডা-আগ্রা মনোরেল

নয়ডা-আগ্রা মনোরেল হল ভারতের রাজধানী দিল্লির উপকন্ঠে অবস্থিত নয়ডা থেক আগ্রা শহরের মধ্যে দ্রুত সংযোগ ঘটানোর একটি প্রস্তাবিত মনোরেল ব্যবস্থা। এটি নির্মাণের প্রস্তাব দিয়েছে উত্তরপ্রদেশ সরকার।নয়ডা আগ্রা মনোরেল যমুনা নদীর তীর বরাবর নির্মাণ করা হবে এবং এই মনোরেল ব্যবস্থা নির্মাণের তত্বাবধায়ক হিসাবে রাখা হয়েছে নয়ডা-গ্রেটার নয়ডা মেট্রো রেল কে।
নয়ডা-আগ্রা মনোরেল ২০০ কিলোমিটার পথ নির্মাণ করা হবে নয়ডা থেকে আগ্রা পর্যন্ত। এই রেল ব্যবস্থা নয়ডার মহামায়া উড়ালপুল থেকে শুরু হয় নাইট সাফারি, বুদ্ধ ইন্টারন্যাশোনাল সার্কিট, মথুরা হয়ে আগ্রা পর্যন্ত যাবে।
নভেম্বর ২০১৪: উত্তর প্রদেশের মুখ্যমন্ত্রী অখিলেশ যাদব মনোরেল নির্মাণের জন্য প্রস্তাব রেখেছেন।
ক্যান্টনমেন্ট কলেজ, কুমিল্লা সেনানিবাস

ক্যান্টনমেন্ট কলেজ, কুমিল্লা সেনানিবাস বাংলাদেশের কুমিল্লা সেনানিবাসে অবস্থিত এবং বাংলাদেশ সেনাবাহিনী কর্তৃক পরিচালিত একটি উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ২০০২ খ্রিষ্টাব্দে প্রতিষ্ঠিত হয়।
বাংলাদেশে অবস্থিত একটি সামরিক কলেজ। কলেজটি ক্যান্টনমেন্ট বোর্ড ও বাংলাদেশ সেনাবাহিনী দ্বারা নিয়ন্ত্রিত হয়। ২০০২ সালে কলেজটি প্রতিষ্ঠিত হয়। কুমিল্লা শহর থেকে ১০ কি.মি.দূরে কুমিল্লা পলিটেকনিক ইনস্টিটিউটের পাশে কোটবাড়িতে অবস্থিত।
সেনানিবাস কর্তৃপক্ষ কুমিল্লা সেনানিবাস এলাকায় ক্যান্টনমেন্ট বোর্ডের সার্বিক ব্যবস্থাপনায় একটি ইন্টারমেডিয়েট কলেজ স্থাপনের প্রয়োজনিয়তা অনুভব করে। সে লক্ষে তৎকালীন মাননীয় জি ও সি মেজর জেনারেল জামিল ডি আহসান, বিপি, পিএসসি-এর উদ্যোগে তৎকালীন স্টেশন কমান্ডার কর্ণেল মিয়া মশিউজ্জামান, পিএসসি-এর প্রচেষ্টায় এবং সামরিক ভূমি ও সেনানিবাস অধিদপ্তরের পরিচালক মহোদয়ের সহযোগিতায় ২০০২ সালে বিদ্যমান ক্যান্টনমেন্ট বোর্ড মাধ্যমিক বিদ্যালয় ভবনের ৩য় ও ৪র্থ তলায় ভবন নির্মাণ করা হয়। ২০০২-২০০৩ শিক্ষা বর্ষ থেকে একাদশ শ্রেণীতে (বিজ্ঞান, মানবিক ও ব্যবসায শিক্ষা) ১৫ টি বিষয়ে পাঠ দানের অনুমতি কুমিল্লা শিক্ষা বোর্ড থেকে পাওয়া যায়। কিন্তু শিক্ষক ও কর্মচারী নিয়োগের জন্য প্রধানমন্ত্রীর কার্যালয় থেকে ছাড় পত্র যথাসময়ে পাওয়া যায়নি বিধায় ২০০২-২০০৩ শিক্ষা বর্ষে ছাত্র-ছাত্রী ভর্তি করা সম্ভব হয়নি। ১১ জানুয়ারী ২০০৩, তৎকালীন এরিয়া কমান্ডার মহোদয় কলেজ ভবন উদ্বোধন করেন। ২০০৩-২০০৪ শিক্ষা বর্ষ থেকে একাদশ শ্রেণীর বিভিন্ন শাখায় ছাত্র-ছাত্রী ভর্তি করার লক্ষে সামরিক ভূমি ও সেনানিবাস অধিদপ্তরের পরিচালক মহোদয় যথাসময় প্রয়োজনীয় সংখ্যক শিক্ষক ও কর্মচারী নিয়োগ দেন।প্রাক্তন স্টেশন কমান্ডার কর্ণেল লিয়াকত আলী খান নিয়োগ বোর্ডে উপস্থিত থেকে যোগ্য শিক্ষক নিয়োগের ক্ষেত্রে  গুরুত্বপূর্ণ ভূমিকা পালন করেন। প্রাক্তন জি ও সি মেজর জেনারেল মাসুদ উদ্দিন চৌধূরী, পিএসসি ২৮ সেপ্টেম্বর ২০০৩, কলেজের শ্রেণী কার্যক্রম আনুষ্ঠানিকভাবে উদ্বোধন করেণ।
উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা বিভাগ সমূহ চালু আছে।
মাধ্যমিক পরীক্ষার ফলাফল অনুযায়ী একাদশ শ্রেণীতে প্রতি বছর বিজ্ঞান, মানবিক এবং ব্যবসায় শিক্ষা শাখায় ছাত্র ছাত্রী ভর্তি করানো হয়। সরকারী বিধি মোতাবেক অনলাইনে শুধুমাত্র টেলিটক মোবাইলে এসএমএসের মাধ্যমে ভর্তির আবেদন করতে পারে। ভর্তির ফলাফল প্রার্থীর ব্যবহৃত নম্বরে (মনোনীতদের) এসএমএসের মাধ্যমে জানিয়ে দেয়া হয়।
আসন সংখ্যাঃ
পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। এছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক খেলাধুলাও অনুষ্ঠিত হয়।
পড়াশোনার পাশাপাশি খেলাধুলাতে ও অনেক শুনাম রয়েছে। শিক্ষার্থীদের মেধা বিকাশের জন্য কলেজে গেমস ক্লাব, সাধারণ জ্ঞান ক্লাব, আর্ট এন্ড ফটোগ্রাফি ক্লাব, গণিত ক্লাব, বিজ্ঞান ক্লাব ও ইংলিশ ল্যাংগুয়েজ ক্লাব রয়েছে। এছাড়াও অন্তঃ কলেজ এর ছাত্র-ছাত্রীদের নিয়ে বার্ষিক ক্রিয়াপ্রতিযোগিতার আয়োজন করে থাকে। ছাত্র-ছাত্রীদের সর্বমোট ৩টি হাউজ এ ভাগ করা হয়।
হাউজ
এ কলেজে সুসজ্জিত গ্রন্থাগার আছে। লাইব্রেরী কার্ড জমাদান সাপেক্ষে যে কেউ প্রয়োজনীয় বই নির্দিষ্ট সময়ের জন্য ইস্যু করে নিতে পারে। লাইব্রেরিতে দৈনিক, সাপ্তাহিক পত্রিকার ব্যবস্থা রয়েছে। লাইব্রেরিতে পৃথক পৃথক টেবিলে বসে পুস্তক এবং পত্র পত্রিকা পাঠ করা যায়।
সৃজনশীলতা ও ত্যাগী মনোভাব অর্জনের জন্য বিএনসিসি (সেনাবাহিনী), রোভার স্কাউট, গার্লস গাইড চালু আছে।
বাংলাদেশ সেনাবাহিনী এর প্রত্যক্ষ তত্ত্বাবধায়নে কলেজটি পরিচালিত হচ্ছে।
১.কলেজ এর ওয়েবসাইট
চিন্তামণি কর

চিন্তামণি কর (; জন্ম : ১৯ এপ্রিল , ১৯১৫ – মৃত্যু: ৩ অক্টোবর ,২০০৫) একজন বিশিষ্ট ভারতীয় ভাস্কর ও চিত্রশিল্পী। ভারত এবং ফরাসি সরকারের কাছ থেকে তিনি অসামরিক পুরস্কারে ভূষিত হন। গ্রেট ব্রিটেনের হয়ে ১৯৪৮ অলিম্পিকে তিনি শিল্প বিভাগে রূপো জেতেন।
চিন্তামণি কর ১৯১৫ সালের ১৯ শে এপ্রিল পশ্চিমবঙ্গের পশ্চিম মেদিনীপুর জেলার খড়গপুরে জন্মগ্রহণ করেন। বাল্যকাল কলকাতার ঢাকুরিয়ায় অতিবাহিত হয়। স্কুলের পাঠ কসবার চিত্তরঞ্জন হাই স্কুলে। এরপর অবনীন্দ্রনাথ ঠাকুরের ইন্ডিয়ান সোসাইটি অফ ওরিয়েন্টাল আর্ট থেকে উনি শিক্ষালাভ করেন। অঙ্কন শিক্ষা তদানীন্তন অধ্যক্ষ ক্ষিতীন্দ্রনাথ মজুমদারের কাছে। ওড়িশার প্রথাগত মন্দির ভাস্কর্যের শিল্পী গিরিধারী মহাপাত্র ও ভিক্টর জিওভানেল্লির কাছ থেকে উনি ভাস্কর্য শেখেন। পরে এই দুটি সম্পর্কে উচ্চতর পাঠ নেবার জন্য তিনি ১৯৩৮ খ্রিস্টাব্দে প্যারিস যান। সেখানে থাকার সময় বিশিষ্ট দন্তচিকিৎসক ডাঃ আর আহমেদের কন্যা চিত্রশিল্পী আমিনা আহমেদকে বিবাহ করেন। যুদ্ধের কারণে তিনি ভারতে ফিরে কলকাতা বিশ্ববিদ্যালয়ের শিল্পকলা বিভাগে অধ্যাপক (১৯৪০-৪২), দিল্লি পলিটেকনিক্যাল শিল্প বিভাগে অধ্যাপক ছিলেন (১৯৪৩-৪৫)। ১৯৪৬ খ্রিস্টাব্দে লন্ডনে বসবাস শুরু করেন। ১৯৪৭ খ্রিস্টাব্দে সেখানে লন্ডন রয়াল সোসাইটির সদস্যপদ লাভ করেন। ১৯৫৬ খ্রিস্টাব্দে কলকাতায় ফিরে আসেন এবং গভর্নমেন্ট কলেজ অফ আর্টের অধ্যক্ষ হন। ১৯৫৯ খ্রিস্টাব্দে লন্ডনে অবস্থিত ঐতিহাসিক ও শিল্পসংরক্ষণের আন্তর্জাতিক সংস্থার সদস্য নির্বাচিত হওয়ার পর ফরাসি সরকারের আমন্ত্রণে লুভর মিউজিয়ামের চিত্র-সংগ্রহশালায় বৃত্তিপ্রাপ্ত সংরক্ষণবিদ হিসাবে কাজ করেন।(১৯৬০-৬১)
চিন্তামণি করের ভাস্কর্য ও চিত্রকলার অপূর্ব নিদর্শন দেশের বিভিন্ন স্থানে ছড়িয়ে আছে। তার বিখ্যাত ব্রোঞ্জ ভাস্কর্য 'জাস্টিস'(উচ্চতা ২১০ সে.মি.) ১৯৭৭ খ্রিস্টাব্দে নয়াদিল্লিতে সুপ্রিম কোর্টের সামনে বসানো হয়। সংসদের সেন্ট্রাল হলে সুভাষচন্দ্র বসুর যে চিত্রটি আছে সেটি তারই আঁকা। ভাস্কর্যের মধ্যে বিশেষ উল্লেখযোগ্য কলকাতার আউট্রাম ঘাটের কাছে ২৫ শে জানুয়ারি: ১৯৭৬ তারিখে স্থাপিত বঙ্কিমচন্দ্রের মূর্তি। এছাড়া তিনি রবীন্দ্রনাথ ঠাকুর, মহাত্মা গান্ধী,রাজেন্দ্রপ্রসাদ, স্যার মরিস ওয়্যার, বুদ্ধ ইত্যাদির মূর্তি গড়েছেন। শেষে সারাজীবনের সৃষ্টি ও সংগ্রহ নিয়ে তিনি নরেন্দ্রপুরে আবাসসহ স্টুডিও ও সংগ্রহশালা গড়েছেন। সেটি তিনি রাজ্যের তথ্য ও সংস্কৃতি দপ্তরকে দান করে গেছেন। আর বাসভবনের অংশটি দিয়ে গেছেন ভাস্কর ভবন অ্যাডমিনিস্টেশন ও মেন্টেন্যান্স ট্রাস্টের হাতে।
চিন্তামণি কর লেখক হিসাবেও সুনাম অর্জন করেন। প্রকাশিত গ্রন্থসমৃহ হল -
১৯৭৪ সালে ভারতের তৃতীয় সর্বোচ্চ অসামরিক পুরস্কার পদ্মভূষণ দিয়ে তাকে সম্মান জানানো হয়। ১৯৯০ খ্রিস্টাব্দে বিশ্বভারতী 'দেশিকোত্তম' উপাধিতে ভূষিত করে। ওই সালেই তার কাজের উপর একটি তথ্যচিত্র 'গ্রাভেন ইমেজ' গৃহীত হয়। তার উপর আরও একটি তথ্যচিত্র হল 'দি স্কালচার স্ফিংস'। তার ভাস্কর্য রয়াল সোসাইটি অফ ব্রিটিশ কালচার্সে ও রয়াল একাডেমীতে প্রদর্শিত হয়। ১৯৪৮ খ্রিস্টাব্দে লন্ডন অলিম্পিক উপলক্ষে আয়োজিত 'স্পোর্টস ইন আর্ট' প্রতিযোগিতায় তার ভাস্কর্য 'স্কেটিং দ্য ট্যাগ' রৌপ্যপদক লাভ করে।
আন্তর্জাতিক খ্যাতিসম্পন্ন এই ভাস্কর ও চিত্রশিল্পী তার জীবৎকালেই স্ত্রী আমিনা আহমেদ ও একমাত্র পুত্রকে হারান আর তিনি ২০০৫ খ্রিস্টাব্দে র ৩ রা অক্টোবর প্রয়াত হন।
২০১৭ শেখ কামাল আন্তর্জাতিক ক্লাব কাপ

২০১৭ শেখ কামাল আন্তর্জাতিক ক্লাব কাপ হচ্ছে শেখ কামাল আন্তর্জাতিক ক্লাব কাপের দ্বিতীয় সংস্করণ, যা বাংলাদেশ ফুটবল ফেডারেশনের সহযোগিতায় এবং চট্টগ্রাম আবাহনী আয়োজিত একটি আন্তর্জাতিক ক্লাব ফুটবল টুর্নামেন্ট। এটি ১৮ ফেব্রুয়ারি ২০১৭ থেকে ২ মার্চ ২০১৭ পর্যন্ত অনুষ্ঠিত হয়। টুর্নামেন্টটি বাংলাদেশের বন্দর নগরী চট্টগ্রামের এম এ আজিজ স্টেডিয়ামে অনুষ্ঠিত হয়।
ফাইনালে দক্ষিণ কোরিয়ার পোচন সিটিজেনকে ৪-২ গোলে হারিয়ে চ্যাম্পিয়ন হয় মালদ্বীপের টিসি স্পোর্টস।
এএফসি-র পাঁচটি দেশের আটটি ক্লাব তাদের দলকে টুর্নামেন্টে অংশ নিতে পাঠিয়েছিল বাংলাদেশ থেকে তিনটি দল, পাশাপাশি দক্ষিণ কোরিয়া, আফগানিস্তান, মালদ্বীপ, কিরগিজস্তান, নেপাল থেকে একটি করে দল অংশগ্রহণ করে। অংশগ্রহণকারী দলগুলি হল:
১৩ ফেব্রুয়ারি, ২০১৭ সালে ঢাকার মতিঝিলের বাবুফে ভবনে ড্র অনুষ্ঠিত হয়। অংশগ্রহণকারী আট দলকে দুটি গ্রুপে বিভক্ত করা হয়। প্রতিটি গ্রুপের দুটি দলই সেমিফাইনালে উঠবে।
চট্টগ্রামের এম এ আজিজ স্টেডিয়ামে টুর্নামেন্টের সব ম্যাচ অনুষ্ঠিত হয়।
৮টি দল দুটি গ্রুপে বিভক্ত হয়ে অংশগ্রহণ করে। প্রতিটি গ্রুপের শীর্ষ দুটি দল সেমিফাইনালে খেলে।
ইসলামি আরবি বিশ্ববিদ্যালয়

ইসলামি আরবি বিশ্ববিদ্যালয় হলো ২০১৩ সালে ঢাকা জেলায় প্রতিষ্ঠিত বাংলাদেশের একটি সরকারি বিশ্ববিদ্যালয়। এই বিশ্ববিদ্যালয়টি সংক্ষেপে "আরবি বিশ্ববিদ্যালয়" নামেও পরিচিত। এটি বাংলাদেশের অধিভুক্ত প্রথম আরবি বিশ্ববিদ্যালয়। মাদ্রাসা শিক্ষাব্যবস্থার আধুনিকায়ন ও যুগোপযোগী করতে এই বিশ্ববিদ্যালয়টি প্রতিষ্ঠা করা হয়।
শামসুল উলামা আল্লামা আব্দুল লতিফ চৌধুরী ছাহেব কিবলাহ ফুলতলী (র.)-সহ দেশের অনেক ইসলামি পণ্ডিতদের দাবী অনুযায়ী ২০১৩ সালে জাতীয় সংসদে পাস করা হয় এফিলিয়েটিং (স্বতন্ত্র) ইসলামী আরবি বিশ্ববিদ্যালয়। আন্দোলনের ধারাবাহিক অংশীদার হিসেবে ২০০৬ সালে ফুলতলী ছাহেবের লংমার্চ আন্দোলন ছিলো একটি অবিস্মরণীয় ঘটনা। আরবি বিশ্ববিদ্যালয়ের দাবিতে সিলেট থেকে হাজার হাজার মানুষ নিয়ে ঢাকা অভিমূখে লংমার্চ করেছিলেন হযরত ফুলতলী (র.)। এই বিশ্ববিদ্যালয় থেকে মাদরাসা শিক্ষাধারার ফাযিল/স্নাতক ও কামিল/স্নাতকোত্তর পর্যায়ের ডিগ্রী প্রদান করা হয়। মাদরাসা শিক্ষার উন্নয়ন ও আধুনিকায়ন, ফাযিল/স্নাতক, কামিল/স্নাতকোত্তর পর্যায়ে শিক্ষাক্রম/পাঠ্যপুস্তক অনুমোদন, শিক্ষার গুণগত মান উন্নয়ন, মাদরাসা শিক্ষকদের প্রশিক্ষণ, শিক্ষাঙ্গনগুলোর পরিবীক্ষণ ও পরীক্ষা পরিচালনা-সহ সার্বিক তত্ত্বাবধান করে ইসলামী আরবি বিশ্ববিদ্যালয়।
এর আগে প্রধানমন্ত্রী আরবি বিশ্ববিদ্যালয়ের জন্য আইন প্রণয়ন করতে শিক্ষা মন্ত্রণালয়কে নির্দেশ দিয়েছিলেন। ৬ আগস্ট ২০১২ সালে ইসলামী আরবি বিশ্ববিদ্যালয় আইন-২০১২ এর খসড়ার নীতিগত অনুমোদন করে মন্ত্রিসভা কমিটি। এটি জাতীয় বিশ্ববিদ্যালয়ের মতো অনুমোদনকারী ক্ষমতাসম্পন্ন ইসলামি বিশ্ববিদ্যালয়।
কামিল স্তরে চারটি বিভাগ চালু আছে। কামিল হাদীস, কামিল তাফসির, কামিল আদব ও কামিল ফিকহ বিভাগ। ফাযিল (পাশ) স্তরে বিটিআইএস, বিটিএসএস চালু আছে।
সরকার ২০১০ সালে দেশের নামকরা ৩১টি মাদ্রাসায় অনার্স (সম্মান) ও ১ বছর মেয়াদি মাস্টার্স প্রোগ্রাম চালু হয়। শুরু থেকেই ৫টি বিষয়ে এই প্রোগ্রাম চালু রয়েছে:
এই অনার্স ছাড়া মাদ্রাসা শিক্ষাব্যবস্থায় ফাযিল (পাস), ফাযিল(স্নাতক) এবং কামিল (স্নাতকোত্তর) শিক্ষা কার্যক্রম যেগুলো এযাবৎ ইসলামী বিশ্ববিদ্যালয় এর অধীনে ছিল, এখন থেকে ইসলামি আরবি বিশ্ববিদ্যালয়ের অধীনে পরিচালিত হবে। তবে সরকারি কারিকুলাম অনুযায়ী না-চলার কারণে দেশের কওমি মাদরাসাগুলো এই বিশ্ববিদ্যালয়ের অধীনে পরিচালিত হবে না।
নিম্নোক্ত ব্যক্তিবর্গ ইসলামি আরবি বিশ্ববিদ্যালয়ের উপাচার্য হিসেবে দায়িত্ব পালন করেন:
ইসলামি আরবি বিশ্ববিদ্যালয় অধিভুক্ত ও প্রাথমিক পাঠদানের অনুমতিপ্রাপ্ত মাদরাসা সংক্রান্ত তথ্য :
+ কামিল (স্নাতকোত্তর) ২ বছর (মেয়াদি) মাদরাসা ৩২৩ টি
✡ সকল ফাজিল অনার্স এবং কামিল মাদরাসায় ফাজিল পাস কোর্স বিদ্যমান।
এসব শিক্ষাপ্রতিষ্ঠানে ৫ লাখ ৯৮ হাজার ৩১ জন শিক্ষার্থী রয়েছে। এদের মধ্যে এক লাখ ৯৭ হাজার ৩৮৫ ছাত্রী, আর শিক্ষক রয়েছেন ২২ হাজার ৯২১ জন।